**În fața neputinței**

*Evelin L. Ș. Andrei*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lacom îmi este gândul,

să nu mai zic de poftă! —

Dar, din păcate, tu

nu ai deloc habar

Că-n inimă și suflet

ți-am ridicat altar,

Unde mereu mă rog,

să mi te am, în faptă!

Râvnesc ca un nebun

la tot ceea ce-nsemni,

Dar ce păcat că teama

mă ține la distanță.

De câte ori n-am vrut

să-ți spun totul în față,

Să fac să se grăbească

acele rugăciuni...

Îmi pare un blestem,

nu pot să nu mă tem,

Că ai putea să-mi spui:

"Ascultă, dragul meu,

Iubesc pe-altcineva,

îmi pare rău, dar eu

Nu aș putea să-ți fiu

mai mult decât poem!"

Nenorocită teamă,

parcă n-ar fi de-ajuns

Că, pe nepusă masă,

în suflet mi-ai pătruns!

Acum, mai port și grija

cumplitului răspuns,

Pe care mintea mea

nu-l poate ține-ascuns.

Și nu e de mirare,

ar fi cu mult mai rău

Să se întâmple astfel,

să pleci din visul meu,

Să știu că tu și eu,

tot ce-am sperat mereu,

Nu este cu putință.

Singur mi-aș fi călău.

E visul prea frumos,

pentru-a risca să-l pierd.

Sunt ani de când în el

speranțe investesc.

Atâția ani de când

din el, mă tot hrănesc.

Ceea ce simt e demn

de cântul unui bard!

Păcat că nu e nimeni,

care să mă-nțeleagă,

Să-mi înțeleagă lupta

și cât de grea e ea,

Ce-nseamnă să iubești,

fără să poți avea

În fața neputinței

nici cea mai mică vlagă.

Acesta-s eu, iubito...

Divinizez iubirea

Și tocmai de aceea,

n-aș vrea s-o risipesc:

Pentru că știu ce am,

în dar să-ți dăruiesc!

N-aș vrea să-mi irosesc,

zadarnic nemurirea.